Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Sirens jitilgħu fil-ħames post tal-klassifika Minn talk.mt January 23, 2022 Ritratt: Christine Borg talk.mt Sirens ........1 Sta Lucia ....1 Sirens dawru telfa f'rebħa ta' 2-1 fuq Sta Lucia biex kisbu rebħa importanti biex jikkwalifikaw għaċ-Cham­pionship Pool. Kienet logħba sabiħa b'Sta Lucia, minkejja li għal darb'oħra spiċċaw fuq in-na­ħa telliefa, kellhom wirja taj­ba iżda quddiemhom sabu lill-goalkeeper Jonathan Debono f'vena mill-aqwa. Iż-żewġ timijiet għamlu xi bidliet mill-aħħar ħarġa tagħhom. Għal Sirens iddebutta Henrique Marcelino Motta minflok is-sospiż Adrian Borg u beda wkoll mal-ewwel ħdax Vitor Vieira li ġie ppreferut minn Alfred Effiong. Min-naħa l-oħra, Sta Lucia kel­lhom lill-goalkeeper Chris­topher Farrugia jieħu post l-imweġġa' Justin Haber waqt li Victor Luiz Prestes Filho u Liam Mckay bdew minflok Meghon Valpoort u Jan Tanti. Kienu l-Luċjani li ħarġu tajjeb u fis-7 minuta xutt b'saħħtu ta' Prates Filho minn barra l-kaxxa għadda ftit barra u minuta wara, l-istess player għadda l-ballun lejn da Silva Souza li kellu konklużjoni tiegħu mblukkata minn Jonathan Debono. Sirens irrispondew b'xutt angolat ta' Vieira li falla bi ftit. Fis-27 minuta, Santa Lucia fetħu l-iskor meta minn az­zjoni ta' Da Silva, il-ballun ġie mxellef lejn Albanese li pprova jgħaddih bir-ras lejn il-goalkeeper sieħbu iżda VITO PLUT interċetta u qab­bżu minn fuq Debono. Iżda fid-29 minuta, Sirens ġabu l-iskor indaqs meta Kemar Reid temm azzjoni tajba fuq ix-xellug billi daħal fil-kaxxa u qassam lejn VITOR VIEIRA li b'xutt preċiż għe­leb lil Farrugia. Fis-36 minuta Pulis kien għoddu tefa' lil Santa Lucia minn fuq b'xutt mill-isbaħ li iżda ġie mdawwar f'corner bi bravura minn Debono. Fil-61 minuta, il-Luċjani resqu viċin meta l-konklużjoni ta' Alan da Souza għad­diet jħakkek mal-lasta. Fis-66 minuta, Sirens skor­jaw il-goal tar-rebħa meta Vieira daħal tajjeb mal-linja mil-lemin u xxuttja fil-baxx b'McKay jimblokka u pront ikun CARLO ZAMMIT LONARDELLI li għe­leb lil Farrugia b'xutt fil-baxx. Fit-72 minuta Santa Lucia rrispondew bi free-kick ieħor ta' Da Silva u għal darba oħra Debono salva tajjeb. REFEREES: Alan Ca­milleri, Christopher Franca­lanza RABA' UFF: Glen Tonna SKORERS: V. Plut 27 (SL); C. Vieira 29, C. Zammit Lonardellli 66 (S) AMMONITI: D. Albanese, C. Riascos (Sir) PLAYER TAL-LOGĦBA: Jonathan Debono (Sir) Artiklu preċedenti Frontliners fl-Ingilterra jwaddbu ħwejjiġhom lill-Pulizija… jistennew tkeċċija jekk ma jitlaqqmux Artiklu li jmiss "L-Istrateġija taċ-ċertifikat ħadmet… ir-rata tal-booster sparat 'il fuq" – Il-PM Robert Abela ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn